b"\n_START_ARTICLE_\nJosep Oms i Pallis\xc3\xa9\n_START_SECTION_\nResultats destacats en competici\xc3\xb3\n_START_PARAGRAPH_\nN'Oms va comen\xc3\xa7ar a destacar en edat juvenil, quan va guanyar nombrosos campionats provincials a Lleida. El 1993 va assolir el Campionat Juvenil d'Espanya, en l'edici\xc3\xb3 celebrada a Platja d'Aro, (per davant de Sergio Cacho)._NEWLINE_Posteriorment, va anar a jugar a Andorra, on va guanyar el Campionat d'Andorra quatre cops consecutius, entre el 2003 i el 2006. I a l'abril de 2007 torn\xc3\xa0 a ser jugador de la Federaci\xc3\xb3 d'Escacs Espanyola._NEWLINE_El 2009 fou tercer al X Obert Internacional d'Escacs de Figueres Miquel Mas, rere el campi\xc3\xb3 Yuri Solodovnichenko i \xc3\x80lvar Alonso._NEWLINE_El 2012 va guanyar el XXII Obert Internacional d'Escacs de La Pobla de Lillet. El maig de 2012 fou tercer al XXVI Open Villa de Estadilla (el campi\xc3\xb3 fou Daniel Forc\xc3\xa9n)."